১৭ লক্ষ টাকার পেনডেন্ট গিলে ফেলল যুবক! তার পর…

ওয়েব ডেস্ক : ১৭ লক্ষ টাকার পেনডেন্ট (Pendant) গিলে ফেলল এক যুবক। এমনই চাঞ্চল্যকর ঘটনাটি ঘটেছে নিউজিল্যান্ডের (Newzeland) অকল্যান্ডে (Auckland)। জানা গিয়েছে, ১৮ ক্যারেট সোনা, হিরে ও নীলকান্তমণি দিয়ে তৈরি বিশেষ নকশার একটি অক্টোপাস পেনডেন্ট গিলে ফেলে ওই যুবক।

জানা গিয়েছে, প্রায় ডিমের আকারের এই পেনডেন্টটি ১৯৮৩ সালের জেমস বন্ডের চলচ্চিত্র অক্টোপুসি–র অনুপ্রেরণায় তৈরি হয়েছিল। এর মাত্র ৫০টি সীমিত সংস্করণ বাজারে এসেছে। ঘটনার পর ওই যুবককে দ্রুত আটক করে দোকান কর্তৃপক্ষ পুলিশে (Police) তুলে দেয়।

আরও খবর : খাদ্যাভাব, দক্ষিণ আফ্রিকায় ৬০ হাজার পেঙ্গুইনের গণমৃত্যু!

আদালত তাকে কড়া নজরদারিতে রাখার নির্দেশ দিয়েছে। পুলিশ এখন ওই যুবকের শারীরিক অবস্থা পর্যবেক্ষণে নিয়োজিত। তদন্তকারীরা জানিয়েছেন, পেনডেন্ট উদ্ধার সম্ভব হবে, শুধু প্রাকৃতিক ভাবে শরীর থেকে বেরলেই। জানা যাচ্ছে সেই চেষ্টাই করে চলেছে পুলিশ।

এই অদ্ভুত ঘটনা ইতিমধ্যে শহরজুড়ে চাঞ্চল্য সৃষ্টি করেছে। কেউ কেউ এই ঘটনাকে ভাগ্যের খেলা বলছেন, কেউবা আবার একে অদ্ভুত কাকতালীয় বলে মন্তব্য করছেন। এখন দেখার বিষয়, ওই পেনডেন্ট খোঁজাখুঁজি কতদিন ধরে চলবে, আদৌ পেনডেন্ট ফিরে পাওয়া যায় কি না।

দেখুন অন্য খবর :

The post ১৭ লক্ষ টাকার পেনডেন্ট গিলে ফেলল যুবক! তার পর… first appeared on KolkataTV.